رام بخشاڻي

رام بخشاڻي ، سنڌ ڄائو ھندوستاني ڪاروباري شخصيت، ليکڪ ۽ آئي ٽي ايل ڪوسموس گروپ  جو چيئرمين ھو. ھن ھندوستاني برادري ۾ تڏھن شھرت ماڻي، جڏھن 1985ع ۾ ھن جي ڪوششن سبب ھندوستاني حڪومت وارثت ٽيڪس جو خاتمو آندو.

ذاتي زندگي
رام بخشاڻي 1941ع تي حيدرآباد، سنڌ ۾ ڄائو، ھن جي خاندان 1947ع تي ھندوستان جي ورھاڱي وقت سنڌ مان لڏپلاڻ ڪئي. جڏھن ھي اڃان پنجن سالن جو ھو تہ ھن جو والد وفات ڪري ويو.

جڏھن ھي 18 سالن جو ٿيو تہ پنھنجي خاندان ۽ بيواہ ماءُ جي مدد ڪرڻ لاءِ ممبئي ۾ نوڪري جي تلاش شروع ڪئي. ان وقت اخبار ۾ ھڪ اشتھار ڏسي ھي نوڪري لاءِ دبئي روانو ٿيو جتي 1959ع تي آئي ٽي ايل آئوٽ پوسٽ جي دبئي آفيس تي آفيس ڪلارڪ طور ڀرتي ٿيو ۽ 2014ع تي ساڳي ڪمپني ڪوسموس آئي ٽي ايل گروپ جو چيئرمين بڻيو.

بخشاڻي عملي ۽ ادبي شخيصت جو مالڪ ھو، ھن 28 ڊرامن ۾ ڪم ڪيو. ھن کي ٽن ڌيئرن جو اولاد ٿيو.

ھن جي 2003ع ۾ ڇپيل آتم ڪٿا آکيرا آڪاس ۾ ، دبئي ۾ تمام گھڻي مقبوليت ماڻي، انگريزي ٻولي ۾ لکيل ان ڪتاب جو سنڌي سميت ھندي، عربي، ملايالم سميت ڪيترن ئي ٻولين ۾ ترجمو ٿي ڇڪي آھي. ھن جو ٻيو ڪتاب، سنڌي - عالمي معشيت کي ڏنل خدا جو تحفو  2007ع تي ڇپيو.

 پيشوار زندگي 
بخشاڻي 2000ع کان 2008ع تائين انڊس بينڪ جو ڊائريڪٽر رھيو.. 2002ع کان 2004ع تائين انڊين ھائي اسڪول، دبئي جي بورڊ جو چيئرمن پڻ رھيو. 

بخشاڻي گڏيل عرب اماراتن ۾ سمنڊ پار ھندوستانين جي معاشي فورم  جو 1987ع کان 1993ع تائين ۽ 1995ع کان 1999ع تائين باني ۽ صدر پڻ رھيو.2023ع کان ھن تنظيم کي انڊين بزنس اينڊ پروفيشنل ڪائونسل  جي نالي سان سڏيو وڃي ٿو. ڪويت مٿان عراقي حملي وقت اتان ايندڙ ھندوستانين لاءِ ھن گڏيل عرب اماراتن اندر عارضي رھائش جو بندوبست پڻ ڪيو ھو.

وچ اوڀر جي فوربس ميگزين ھن کي 2014ع، 2016ع ۽ 2017ع, تي وچ اوڀر ۾ ھندوستان جي چوٽي وارن اڳوانن ۾ شمار ڪيو ۽ فوربس پاران 2017ع تي ھن کي "لائيف اچيوومنٽ ايوارڊ" سان پڻ نوازيو ويو.

 وفات 
ھي 8 جُولاءِ 2024ع تي 83 سالن جي ڄمار ۾ دبئي ۾ وفات ڪري ويو.

 حوالا 

زمرو:1949ع جون پيدائشون
زمرو:2024ع جون وفاتون
زمرو:1941ع جون پيدائشون
زمرو:سنڌي نسل جا هندوستاني ماڻھو
زمرو:هندستاني اداڪار